**ข่าวประชาสัมพันธ์**

 **อนันตรา โฮเทลส์ แอนด์ รีสอร์ท จับมือ Technogym**

**เปิดตัวซีรีส์ดูแลสุขภาพภายในห้องพักสุดเอ็กซ์คลูซีฟ**

**ความร่วมมือในระดับโลกครั้งนี้ช่วยให้แขกสามารถเข้าถึงประสบการณ์การออกกำลังกายและดูแล
จิตใจโดยผู้เชี่ยวชาญ ได้ทุกที่ ทุกเวลา**

**กรุงเทพฯ, 23 กรกฎาคม 2568** – [อนันตรา โฮเทลส์ แอนด์ รีสอร์ท](https://www.anantara.com/en?_gl=1*kkbtkz*_gcl_au*MTU4NzY2Mjc4NS4xNzQ1ODEwOTU5LjExOTgyODc5NzUuMTc1MjE0NDQ2MS4xNzUyMTQ0NDg0*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTMwNzE1NDUkbzczMiRnMSR0MTc1MzA3MTYyNyRqNjAkbDAkaDEwMjU2MDA3MzM.)(Anantara Hotels & Resorts)แบรนด์โรงแรมระดับลักชัวรีในเครือ [ไมเนอร์ โฮเทลส์](https://www.minorhotels.com/en) (Minor Hotels)ประกาศร่วมมือกับ เทคโนยิม (Technogym)แบรนด์ชั้นนำระดับโลกด้านฟิตเนส สุขภาพ และความเป็นอยู่ที่ดี ในการยกระดับมาตรฐานใหม่ของการดูแลสุขภาพภายในห้องพักให้กับนักเดินทางทั่วโลก

เพื่อสานต่อความมุ่งมั่นของอนันตราในการส่งเสริมการเดินทางอย่างใส่ใจในสุขภาวะ ความร่วมมือครั้งนี้จึงเป็นการนำเสนอวิดีโอซีรีส์ที่พัฒนาขึ้นโดยทีมเทรนเนอร์และผู้เชี่ยวชาญด้านเวลเนสของ Technogym โดยออกแบบเนื้อหาที่เน้นการออกกำลังกายภายในห้องพักพิเศษสำหรับแขกระดับลักชัวรีของโรงแรมอนันตรา ซึ่ง Technogym เป็นพันธมิตรด้านการดูแลสุขภาพที่ได้รับความไว้วางใจจากโรงแรมชั้นนำระดับโลกมากมายในฐานะแบรนด์ที่มอบประสบการณ์ฟิตเนสระดับพรีเมียมที่อิงหลักวิทยาศาสตร์อย่างแท้จริง

**อนามาเรีย เรค์โควิค (AnaMarija Raickovic)** **รองประธานฝ่ายการตลาด ไมเนอร์ โฮเทลส์** กล่าว “สำหรับอนันตรา สุขภาพไม่ใช่แค่เรื่องของอุปกรณ์หรือบริการเสริม แต่เป็นหัวใจสำคัญของแบรนด์เรา Technogym เป็นพันธมิตรที่ได้รับความไว้วางใจอยู่แล้วในเครือโรงแรมอนันตรากว่า 30 แห่งทั่วโลก ความร่วมมือในครั้งนี้จึงเป็นการต่อยอดสำคัญที่จะช่วยยกระดับแนวคิดของความลักชัวรีแบบองค์รวม และช่วยให้แขกสามารถรักษารูปแบบการใช้ชีวิตที่ดีหรือค้นพบกิจวัตรใหม่ ๆ ระหว่างการเดินทางได้”

ซีรีส์วิดีโอนี้เปิดให้ใช้บริการแล้วผ่านระบบความบันเทิงภายในห้องพักของโรงแรมอนันตราทั่วโลก และ[แอปพลิเคชัน Minor Hotels](https://www.minorhotels.com/en/mobile-app) โดยเนื้อหาครอบคลุมการออกกำลังกายในทุกช่วงเวลาและทุกไลฟ์สไตล์ของผู้เข้าพัก ไม่ว่าจะเป็นโยคะยามเช้าเพื่อเพิ่มพลัง คาร์ดิโอเพื่อกระตุ้นระบบไหลเวียน ไปจนถึงการทำสมาธิและการยืดเหยียดก่อนนอนเพื่อความผ่อนคลายอย่างล้ำลึก แขกยังสามารถเลือกการออกกำลังกายเฉพาะจุด เช่น การสร้างความแข็งแรงของร่างกายแบบครบส่วน การยืดกล้ามเนื้อแบบไดนามิก ซึ่งออกแบบมาเพื่อช่วยลดความเหนื่อยล้า ปรับท่าทาง และส่งเสริมการนอนหลับอย่างมีคุณภาพ

เอนริโก มานาเรซี (Enrico Manaresi) ผู้อำนวยการฝ่ายสื่อและประชาสัมพันธ์ Technogym กล่าว “Technogym เชื่อมั่นมาตลอด ในการเสริมสร้างแรงบันดาลใจให้ผู้คนมีชีวิตที่ดีขึ้นผ่านสุขภาพที่ดี ความร่วมมือในครั้งนี้ได้นำเอาการฝึกที่อิงหลักวิทยาศาสตร์และนวัตกรรมดิจิทัลของเรามาผสานเข้ากับประสบการณ์การเดินทางระดับลักชัวรี เพื่อให้แขกของอนันตราสามารถเคลื่อนไหว ฟื้นฟูร่างกาย และรู้สึกดีที่สุดในแบบของตัวเองได้ง่ายกว่าที่เคยไม่ว่าจะอยู่มุมไหนของโลก”

นอกจากประสบการณ์ภายในห้องพักแล้ว อนันตราและ Technogym ยังได้ขยายความร่วมมือไปจนถึงปลายปีนี้ ด้วยการจัดกิจกรรมฟื้นฟูสุขภาพ ที่ อนันตรา คอนเวนโต ดิ อมาลฟี แกรนด์ โฮเทล (Anantara Convento di Amalfi Grand Hotel) อดีตอารามคาปูชินหรือบ้านพักนักบวชในช่วงศตวรรษที่ 13 บนหน้าผาเหนือทะเลเมดิเตอร์เรเนียนอันตระการตาในประเทศอิตาลี

โดยกิจกรรมนี้จะจัดขึ้นในเดือนพฤศจิกายน ประกอบด้วยการเทรนนิงและเวิร์กช็อปด้านสุขภาพที่คัดสรรมาอย่างดีโดยเทรนเนอร์ระดับมาสเตอร์ของ Technogym พร้อมทั้งการประเมินสุขภาพเฉพาะบุคคลผ่านระบบ Technogym Checkup เครื่องประเมินสุขภาพสุดล้ำสมัยที่ช่วยวิเคราะห์สภาพร่างกายโดยรวม และให้คำแนะนำในการดูแลสุขภาพได้อย่างตรงจุด

– จบ –

**ข้อมูลสำหรับบรรณาธิการ**

**ไมเนอร์ โฮเทลส์ (Minor Hotels)**

ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 560 แห่งใน 57 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่าน 8 แบรนด์โรงแรม ได้แก่ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงคอลเลคชั่นต่างๆ ของธุรกิจที่เกี่ยวข้อง ไมเนอร์ โฮเทลส์ โดยมีแผนเร่งขยายเป้าหมายการเติบโตในระดับโลกอย่างรวดเร็ว โดยตั้งเป้าเพิ่มโรงแรมมากกว่า 280 แห่งภายในสิ้นปี 2570

นอกจากนี้ ไมเนอร์ โฮเทลส์ เป็นสมาชิกของ [Global Hotel Alliance (GHA)](https://www.globalhotelalliance.com/)ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก และมีโปรแกรมสะสมคะแนน [Minor DISCOVERY](https://www.minorhotels.com/en/loyalty)ซึ่งเป็นส่วนหนึ่งของโปรแกรม GHA DISCOVERRY

สำหรับรายละเอียดเพิ่มเติม เยี่ยมชมได้ที่ [minorhotels.com](https://www.minorhotels.com) และติดตามได้ทาง [Facebook](https://www.facebook.com/minorhotels), [Instagram](https://www.instagram.com/minorhotels/), [LinkedIn](https://www.linkedin.com/company/minor-hotel-group/) และ [YouTube](https://www.youtube.com/%40MinorHotels)

**อนันตรา** เป็นแบรนด์โรงแรมหรู ที่เชื่อมนักเดินทางรุ่นใหม่ เข้ากับสถานที่ ผู้คน และเรื่องราว ผ่านประสบการณ์ของแต่ละบุคคลด้วยการบริการจากใจ ณ หลากหลายจุดหมายสำคัญทั่วโลก โรงแรมและรีสอร์ทในเครืออนันตราทุกแห่งจึงเป็นประตูสู่การเดินทางเพื่อเก็บเกี่ยวประสบการณ์ในแบบของตน ไม่ว่าจะเป็นในเมืองอันทันสมัย ไปจนถึงกลางทะเลทราย หรือเกาะน้อยใหญ่ อนันตรา พร้อมพานักเดินทางไปสัมผัสกับมนต์เสน่ห์ของท้องถิ่นที่ยังคงซึ่งความหรูหราด้วยการบริการอันเป็นเลิศ

ปัจจุบันเครืออนันตรามีโรงแรมและรีสอร์ทที่สวยงามกว่า 50 แห่งในประเทศไทย มัลดีฟส์ อินโดนีเซีย เวียดนาม จีน กัมพูชา มาเลเซีย ศรีลังกา มอริเชียส เซเชลส์ โมซัมบิก แซมเบีย สหรัฐอาหรับเอมิเรตส์ กาตาร์ โอมาน ตูนิเซีย โปรตุเกส สเปน ฮังการี และอิตาลี โดยมีโครงการเปิดโรงแรมเพิ่มทั้งในเอเชีย ตะวันออกกลาง และยุโรป

ดูรายละเอียดเพิ่มเติมได้ที่ [anantara.com](https://www.anantara.com/) และติดตามได้ทาง [Facebook](https://www.facebook.com/anantara), [Instagram](https://www.instagram.com/anantara_hotels/), [TikTok](https://www.tiktok.com/%40anantarahotels), [X](https://x.com/anantara_hotels) และ [YouTube](https://www.youtube.com/user/AnantaraJourneys)

**เกี่ยวกับ Technogym**

ก่อตั้งขึ้นในปี 1983 Technogym เป็นแบรนด์ชั้นนำระดับโลกด้านฟิตเนส สุขภาพ กีฬา และการดูแลสุขภาพแบบครบวงจร ด้วยอุปกรณ์ฟิตเนสอัจฉริยะ เชื่อมต่อระบบดิจิทัล เนื้อหาการฝึก และแอปพลิเคชัน ที่ช่วยให้ผู้ใช้งานสามารถเข้าถึงประสบการณ์การออกกำลังกายเฉพาะบุคคลได้ทุกที่ ไม่ว่าจะที่บ้าน ยิม หรือระหว่างเดินทาง ด้วยพนักงานกว่า 2,500 คน Technogym มีอยู่ในกว่า 100 ประเทศทั่วโลก โดยมีผู้ใช้มากกว่า 70 ล้านคนในศูนย์สุขภาพกว่า 100,000 แห่ง และบ้านพักส่วนตัวอีก 500,000 แห่งทั่วโลก Technogym ยังได้รับการแต่งตั้งเป็นผู้สนับสนุนอุปกรณ์ทางการสำหรับโอลิมปิกฤดูหนาวและพาราลิมปิก มิลาน–คอร์ตินา 2026 เป็นครั้งที่ 10 และเป็นแบรนด์ที่นักกีฬาชั้นนำทั่วโลกเลือกใช้ในการฝึกซ้อม

**สอบถามข้อมูลเพิ่มเติมได้ที่ฝ่ายประชาสัมพันธ์:**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

โทร. 02 365 7677 อีเมล jularak\_ch@minor.com

นิชา พงศ์สถาพร (ผู้ช่วยผู้อำนวยการฝ่ายประชาสัมพันธ์)

โทร. 02 365 7672 อีเมล nicha\_po@minor.com

**ขอบพระคุณที่กรุณาเผยแพร่ข่าวประชาสัมพันธ์**

หากต้องการรายละเอียดเพิ่มเติม กรุณาติดต่อ

บริษัท พิมพลัส จำกัด โทร.02-741-5212-5 #107

พิมพ์ชนะ เอกชัย (เจ็ม) โทร 080-611-7222 , Line ID: gemskii

อุกฤษฎ์ ปริยธาดา (ออฟ) โทร.084-411-5599, Line ID: Offpimplus

พรรณนิภา สุวรรณ (ปูเป้) โทร.081-832-0998, Line ID: Poopaepsister28